Älä unohda passiasi, varustamot eivät hyväksy ajokortteja / henkilökortteja henkilöllisyystodistuksena. Passin on oltava voimassa kuusi kuukautta kotiinpaluun jälkeen ja sen tulee olla koneellisesti luettava, sirullinen ns. e-passi, jonka merkkinä passin kannessa on erityinen e-passin merkki.
Jos matkustat Yhdysvaltoihin ilman viisumia, sinun on haettava matkustuslupa eli ESTA ehdottomasti viimeistään 72 tuntia ennen lennon aikataulunmukaista lähtöä.
Varmista, että sinulla on tarvittaessa viisumi kohteisiin, joihin risteily menee.